The American President

The American President (títol orichinal en anglés, en aragonés O president americano, estrenada en Aragón con o títol en castellano de El presidente y Miss Wade, O president y Miss Wade en aragonés) ye una cinta de comedia dramatico-romantica de cine estausunidense de l'anyo 1995 dirichida por Rob Reiner seguntes un guión orichinal d'Aaron Sorkin, con una dirección de fotografía de John Seale y una Banda Sonora Orichinal de Marc Shaiman. Producida por o mesmo Rob Reiner ta las productoras Columbia Pictures, Castle Rock Entertainment y Wildwood Enterprises, en l'elenco d'a cinta bi ha actors como Michael Douglas, Annette Bening, Martin Sheen, David Paymer, Samantha Mathis, Michael J. Fox, John Mahoney y Anna Deavere Smithentre d'atros.

A cinta s'ambienta en Washington, DC en os anyos 1990 y se rodó en a mesma ciudat de Washington y en Culver City (California). The American President estió un exito de publico, con un recaudo de 107,9 millons de dólars, con un presupuesto de nomás que 62 millons. Tamién l'aculló bien favorablement a critica especializada, en destacando los parabiens ta los protagonistas masculín (Michael Douglas) y femenín (Annette Bening) d'a cinta, ta la suya banda sonora (Marc Shaiman) y ta lo suyo guión (Aaron Sorkin). Tamién recibió cuantos premios y nominacions, en destacando una nominación a lo Premio Oscar (Banda Sonora Orichinal de Musical u Comedia, Marc Shaiman) y cinco nominacions a los Premios Globos d'Oro (Millor Director, Rob Reiner; Millor Guión, Aaron Sorkin; Millor Actor de Musical u Comedia, Michael Douglas; Millor Actriz de Musical u Comedia, Annette Bening; y Millor Cinta de Musical u Comedia). Antiparte, l'American Film Institute colocó a The American President en a 75ena posición en a suya lista AFI 100 anyos...100 pasions.

 Argumento 
Andrew Shepherd ye actualment o president d'os Estaus Unius por o Democratic Party, con a-saber-la popularidat por a suya chestión presidencial, y ye preparando-se ta presentar-se a la reelección como president. O president y lo suyo chefe de Gabinet, AJ MacInerney, qui ye a mas lo suyo millor amigo personal, preban de consolidar l'index de popularidat presidencial (que ye d'un 63%) en fendo aprobar un prochecto de lei de control d'o crimen, encara que lo prochecto ye controvertiu porque d'una man os liberals lo condideran poco agosarau y, d'atra man, os conservadors lo consideran masiau abanzau. Tanimientres, d'aprovar-se lo suyo prochecto se podría considerar que Shepherd ya cuasi que tiene garantizada la suya reelección. Finalment, o president decide anunciar o suyo nuevo prochecto de lei mientres o discurso de l'estau d'a Unión.

O president Shepherd ye viduo y qui gosa acompanyar-lo como parella en os actos oficials ye su prima Judith, pero en ixe momento ye malauta y como consecuencia no puet acompanyar-lo en una cena d'estau con o president de Francia y su muller, que son de visita oficial en os Estaus Unius, y Shepherd para cuenta de que, como li diz una d'as suyas asesoras, ye un viduo solitario. Casualment l'avogada Sydney Ellen Wade, a qui acaba de contractar un lobby que fa campanya por a protección d'o medio ambient, plega en a Casa Blanca te tener una reunión con un miembro d'o Gabinet d'os Estaus Unius ta conseguir una reducción d'un 20% d'as emisions de dioxido de carbonio y Shepherd la conoix y se siente atrayiu por ella. En una reunión privada, lo president plega a un alcuerdo con Wade: si ella puet conseguir 24 votos favorables ta un prochecto de lei sobre o medio ambient antes de l'amanau discurso de l'estau d'a Unión, él li garantizará os atros 10 votos necesarios ta la suya aprobación. Lo chefe d'o Gabinet presidencial, MacInerney, considera que ye un buen alcuerdo porque si se consigue aprovar o prochecto será en beneficio d'a candidatura presidencial y si no se consigue, lo president quedará libre de garra culpa en no estar-ne lo responsable; y de feito MacInerney creye que s'escayecerá ista segunda posibilidat.

Poquet a poquet, o president y miss Wade s'enamoran. O miembro d'o Senau d'os Estaus Unius Bob Rumson, qui tamién aspira a la presidencia d'o país, descubre que puet aproveitar o pasau como activista de Wade ta criticar indirectament a Shepherd fendo-ne enfasi en a suya defensa d'os valors familiars front a la suposada falta d'etica de Shepherd y d'a suya novia, y mesmo fa insinuacions de que s'ha prostituyiu a cambio de favors politicos. Como lo president insiste en no refutar as suyas afirmacions, cada vegada mas creixidas, l'index de popularidat de Shepherd se reduz de mica en mica y finalment fa periglar l'aprovación d'o suyo prochecto de ley contra lo crimen.

Un día, mientres una fiesta oficial en a Casa Blanca, Wade diz a su novio lo president y a MacInerney que ye escachifurriada dimpués d'una reunión que ha teniu con tres miembros por l'estau de Michigan d'o Congreso d'os Estaus Unius ta prebar de convencer-los de refirmar lo suyo prochecto de protección ambiental y menciona inadvertidament que ixos congresistas nomás quieren que redotar os dos prochectos, o presidencial de luita contra lo crimen y l'ambiental que esfensa Wade, pero que encara quieren eliminar con mas carena o prochecto de Wade. Shepherd y MacInerney paran cuenta de que acaban de recibir una información vital ta recibir tres votos mas ta l'aprobación d'o suyo prochecto encara que ixo significará incumplir lo suyo alcuerdo con Wade y encara que emplegar ixa información obtenida no li parixe masiau etico a lo president.

Finalment, Wade consigue complegar os suficients votos ta l'aprovación d'o suyo prochecto medioambiental pero a Andrew Shepherd li calen encara tres votos t'asegurar l'aprovación d'o suyo prochecto de lei contra lo crimen. Nomás puet conseguir lo suyo obchectivo que en fendo un tracto con os tres congresistas de Michigan ta que voten lo suyo prochecto a cambio de que la presidencia no refirme lo prochecto mediaombiental. Y Shepherd decide acceptar ixe alcuerdo. alavez, o lobby d'esfensa d'o medio ambient que heba contractau a Wade li dona palleta en considerar que no ha cumpliu los obchectius ta los que la heban contractau y Wade se troba con o president ta decir-le que ha crebau la suya relación y que ella marcha enta Hartford, en Connecticut, a on ha trobau un treballo en una campanya local en haber perdiu todo lo suyo prestichio politico. Shepherd li esfiende lo suyo propio prochecto de luita contra lo crimen pero alavez Wade li critica ixe prochecto en estar masiau blando y con bien pocas posibilildaz de reducir la cifra de crímens.

Antis de pronunciar o suyo discurso de l'estau d'a Unión, o president decide fer una compareixencia por sorpresa en a sala de prensa d'a Casa Blanca a on finalment li planta cara a lo senador Bob Rumson y mas anuncia que retira lo suyo prochecto de luita contra lo crimen ta fer-lo mas contundent en l'esdevenidero en establindo mesuras de control d'armas y que a mas aparca de momento ixe prochecto ta concentar-se en l'aprovación d'un prochecto de protección d'o medio ambient en a linia d'as sucherencias de Wade, con una reducción d'un 20% en as emisions de dioxido de carbonio. O personal d'a suya secretaría y mesmo la prensa amuestran o suyo entusiasmo, pero encara cal saber si tot ixo bastará ta que Wade reconsidere la suya decisión de rematar con a relación sentimental con o president.

 Elenco The American President en Internet Movie Database. 
 Actor  Papel  Notas  Michael Douglas  President Andrew Shepherd   Annette Bening  Sydney Ellen Wade   Martin Sheen  Chefe d'o Gabinet A.J. MacInerney   Michael J. Fox  Asistent d'o president Lewis Rothschild   Anna Deavere Smith  Secretaria de prensa d'a Casa Blanca Robin McCall   Samantha Mathis  Asistent d'o president Janie Basdin   Shawna Waldron  Lucy Shepherd, filla d'o president   David Paymer  Subchefe d'o Gabinet Leon Kodak   Anne Haney  Secretaria d'o president Mrs. Chapil   Richard Dreyfuss  Senador Bob Rumson   Nina Siemaszko  Beth Wade, chirmana de Sydney   Wendie Malick  Susan Sloan   Beau Billingslea  Achent Cooper   Gail Strickland  Esther MacInerney   Joshua Malina  David   Clement von Franckenstein  President D'Astier   Efrat Lavie  Madame D'Astier   John Mahoney  Leo Solomon   Taylor Nichols  Stu   John Mahon  President de l'Estau Mayor Conchunto d'os Estaus Unius   Tom Dahlgren  Secretario d'Esfensa   Ralph Meyering Jr.  Cheneral   Kurt Boesen  Asesor de Seguridat   Joseph Latimore  Achent d'o Servicio Secreto   Darryl Alan Reed  Achent d'o Servicio Secreto  Andrew Steel  Achent d'o Servicio Secreto  Jordan Lund  Carl   Richard McGonagle  Asesor de Rumson   Richard Stahl  Asesor de Rumson  Frank Cavestani  Asesor de Rumson  Alice Kushida  Carol  Renee Faia  Lisa  Beans Morocco  Portero   Kathryn Ish  Secretaria d'Educación   Kamilah Martin  Mesacha d'a floristería   Augie Blunt  Chardinero   Thom Barry  Guarda  Steve Gonzales  Secretario de Hud  Gabriel Jarret  Jeff  Karen Maruyama  Secretaria de Leo  Nancy Kandal  Leslie  George Murdock  Miembro d'o Congreso d'os Estaus Unius  Bernie McInerney  Miembro d'o Congreso d'os Estaus Unius Millman  Jack Gilroy  Miembro d'o Congreso d'os Estaus Unius Pennybaker  Matthew Saks  Personal d'o Congreso  Googy Gress  Gil  Ron Canada  Periodista Lloyd  Brian Coffee  Periodista  Rick Garcia  Periodista  Aaron Sorkin  Aduyant en o bar  Kymberly Newberry  Sally  Greg Poland  Mark  Leslie Bega  Laura, personal d'a Casa Blanca  Jennifer Crystal Foley  Maria, personal d'a Casa Blanca  Arthur Senzy  Delegau  Nick Toth  Aduyant d'a Casa Blanca  Jorge Noa  Aduyant d'a Casa Blanca  Maud Winchester  Aduyant d'a Casa Blanca  Jeffrey Anderson  Presentador de televisión  Suzanne Michaels  Presentadora de televisión  Mark Thompson  Kenneth Michaels  David Drew Gallagher  Mesache nuevo  Todd Odom  Achent d'o Servicio Secreto  Michael G. Alexander  Oficial d'a Guardia d'Honor  Anthony Backman  Senador por Arizona No acreditau Rose Barrett  Periodista No acreditau Faith Burton  Periodista No acreditau Jan Citron  Miembro d'o lobby No acreditau Arthur Eckdahl  Comentarista de televisión No acreditau Roger Ferreira  Congresista No acreditau Jill Gable  Miembro d'o lobby No acreditau Star Halm  Convidau a la cena en a Casa Blanca No acreditau Adolphus Hankins  Convidau a la cena en a Casa Blanca No acreditau Betty Hankins  Convidada a la cena en a Casa Blanca No acreditada James Lasley  Periodista No acreditau Suzanne Lodge  Convidada a la cena en a Casa Blanca No acreditada Gorja Max  Asistent politico No acreditau Mark Norris  Periodista No acreditau Sherry O'Keefe  Convidau a la cena en a Casa Blanca No acreditau Michael Satterfield  Asistent a la gala No acreditau Roger Steffens  Locutor radiofonico No acreditau Helen Thomas  Ella mesma No acreditada Ray Uhler  Senador No acreditau Michael Wajacs  Convidau a la cena en a Casa Blanca No acreditau Mark Watson  Achent d'o Servicio Secreto No acreditau

 Producción 
L'actor Robert Redford se dirichió a cuantos guionistas con una sola frase ("the president elopes"; "o president s'esfuga") ta que fesen un primer esborrallo, esleindo a Aaron Sorkin en cuacar-li lo suyo tractamiento d'ixa idea ta que desembolicase un primer guión con Redford como proragonista masculino d'a cinta, ufrindo-le lo papel protagonista femenino a Emma Thompson, qui lo refusó. Y cuan Rob Reiner s'incorporó en l'equipo como futuro director, Redford l'albandonó. Yera octubre de 1994 y ya yera todo preparau ta escomencipiar o rodache o siguient 30 de noviembre y lo publicista de Redford afirmó que Redford quereba "fer una historia d'amor, pero (Reiner) quereba fer bella cosa que en zagueras tractase de politica". Tanimientres, d'atras fuenz sucheriban que Redford y Reiner "no teneben buena relación... Yera una cuestión de personalidat". An "American" Defector, en EW.com, 21 d'octubre de 1994. En una entrevista posterior, o guionista Aaron Sorkin dició a TV Guide que heba escrito lo guión en estando drogau con crack en as suyas habitacions en l'Hotel Four Seasons en Los Angeles y que por ixo heba trigau tres anyadas (sic) en a suya redacción. Michael Starr: Aaron Sorkin: I Was "Crack" Screenwriter, en Fox News, 1 d'agosto de 2001.

Ta la filmación d'a cinta, se construyió un gran set de rodache en simulando estar a Casa Blanca, mesmo l'ala este que l'ala ueste, en os estudios d'a productora Castle Rock Entertainment en Culver City (California); o despacho oval presidencial se fació servir posteriorment ta las cintas Nixon (1995, Oliver Stone) y Independence Day (1996, Roland Emmerich). Linda Lee: Oval Offices, by Way of Hollywood, en The New York Times, 13 d'abril de 1997.

 Demanda por l'autoría d'o guión 
William Richert demandó debant d'o Writers Guild of America en no amanixer en os títols de credito d'o guión d'a cinta, en afirmar que lo guión de Sorkin yera un plachio poco disimulau d'o suyo guión de l'anyo 1981 The President Elopes. Michael Wines: Hollywood Finds a Presidential Role Model, en The New York Times, 12 de noviembre de 1995. Tanimientres, dimpués de l'arbitrache d'o Guild, Sorkin recibió toda la titularidat d'os creditos en The American President. Seguntes Richert, tamién a serie de televisión The West Wing s'inspiraba parcialment en o suyo guión. Anthony Kaufman: Veteran Actor-Director William Richert's Internet Crusades, en IndieWire, 13 d'abril de 2006.

 Estreno 
The American President s'estrenó lo 8 de noviembre de 1995 en a ciudat de Nueva York con un recaudo total de 60,1 millons de dólars en Estaus Unius y atros 47,8 millons en atros países, con una suma total de 107,9 millons. En o suyo primer cabo de semana d'estreno recaudó 10 millons (tercera posición en a taquilla), en o segundo 9,7 millons y en o tercero atros 5,3 millons, estando lo seiseno por a cifra de recaudo en istas dos zagueras.

 Critica 
En Rotten Tomatoes, a cinta tien un index d'aprobación d'o 91% seguntes 55 resenyas, con una calificación promeyo de 7/10. O consenso critico d'a web diz: "Una escantadora comedia romantica con un sinyalín de politica, The American President de Rob Reiner presenta solidas actuacions principals y bellas observacions conmovedoras d'a politica y los medios en la decada de 1990". The American President (1995) en Rotten Tomatoes. En Metacritic a cinta tien una puntuación meya ponderada de 67 sobre 100, basada en 21 criticos, i ixo indica "criticas cheneralment favorables". O público enquestau por CinemaScore li dio a la cinta una calificación promeyo de "A" en una escala de A+ a F. The American President en CinemaScore. Recibió elogios y "Two Thumbs Up" (dos didos grans entalto) en o programa televisivo At the Movies de Gene Siskel y Roger Ebert, que se sorprendioron d'o buena que yera la cinta en considerando que l'anterior cinta de Rob Reiner, North (1984) heba estau la suya selección ta la pior cinta de l'anyo. Ebert dició que dimpués d'espernir North yera muit feliz y complaciu de dar-li a la siguient cinta de Reiner una critica unanimement positiva. Siskel elochió a Douglas y Bening por as suyas actuacions.

José María Aresté, en Aceprensa, diz que: José María Aresté: El presidente y Miss Wade, en Aceprensa, 27 d'aviento de 1995.

Eulàlia Iglesias en SensaCine comenta: Eulàlia Iglesias: El presidente y Miss Wade. El piloto de "El ala oeste de la Casa Blanca", en SensaCine.

 Influyencias 
 Influyencia en The West Wing 
O guión d'a cinta inspiró muitos aspectos d'o treballo posterior de Sorkin, una serie de televisión dramatica clamada The West Wing (estrenada en Aragón como El ala oeste de la Casa Blanca). As dos produccions presentan a lo personal d'una Casa Blanca muit idealizada y, como muitos d'os prochectos de Sorkin, en comparten la ideolochía. La influyencia d'a cinta se puet veyer mas clarament en os primers episodios d'a serie; bellos dialogos en toz dos son cuasi identicos. Se conoix que Sorkin deció que gran parte d'a primera temporada en realidat s'heba pillau d'o material que editó d'o primer esborrallo d'o guión de The American President.

Un d'os temas tractaus en a cinta y desarrollau en a serie se relaciona con os prochectos de lei de control d'armas, desarrollaus en l'episidio d'a serie Five Votes Down, o cuatreno d'a primera temporada. Encara que lo prochecto de lei finalment lo retira lo president Shepherd en considerar-lo ineficaz, en a serie lo president Bartlet y lo suyo personal treballan arduament ta conseguir aprobar lo suyo proyecto de lei encara que tien greus fallos (y rematan estando doblement despagaus cuan o vicepresident John Hoynes, con qui lo presidente y lo suyo personal directivo son barallando-se, gana lo prochecto de lei ta éls en persuadir a un influyent democrata sudenco ta que lo refirme).

Mas significativo ye lo tema d'una "respuesta proporcional" a los ataques militars contra obchectivos estausunidenses en l'estranchero. En The American President, Andrew Shepherd se troba en a sala de crisis d'a Casa Blanca tenendo que ordenar un ataque de iste tipo contra lo cuartel cheneral d'a intelichencia de Libia dimpués de que los libios bombardiasen un sistema de defensa antimisils llamado "C-STAD" (Defensa Tierra-Aire de Capricornio) que s'habría instalau por os Estados Unidos en territorio d'Israel. Reflexiona en una sola linia "Bel día, caldrá que bellun m'explique la virtut d'una respuesta proporcional", antes de dar la orden. En l'episodio d'a serie A Proportional Response (tercer episodio d'a primera temporada), o president Bartletse se troba en una situación similars (la intelichencia siria derriba un avión estausunidense en Chordania en matando a muitos ciudadans estausunidenses, incluyindo-ie un choven oficial naval que lo president heba decidiu que estase lo suyo medico personal) y, sentau en a sala de crisis d'a Casa Blanca con o suyo propio Consello de Seguridat Nacional pregunta: "Cuala ye la virtut d'una respuesta proporcional?" En toz dos casos, o president eslíe una respuesta militar relativament mesurada, pero en a cinta lo president Shepherd mai no considera una respuesta "desproporcionada", demientres o president Bartlet planeya una acción d'ixe tipo ta destruyir un gran aeropuerto civil en Siria; eventualment da luz verde ta un ataque pareixiu a lo que se amuestra en a cinta.

O lobby clamau Global Defense Council, u lobby ficticio que contracta a Sydney Wade, tamién ye present en a serie The West Wing en o episodio The Drop-In d'a ssuya segunda temporada y amás tamién en ye present en d'atros episodios, mencionau circunstancialment.

En The American President, lo lobby finalment desfirma a Sydney Ellen Wade porque lo president ha negociau un alcuerdo que fa que la suya esforzada lechislativa fracase. D'una manera similar, en l'episodio final d'a tercera temporada de The West Wing, o subchefe de personal Josh Lyman fa servir a mesma tactica y remata por fer fuera a Amy Gardner d'o suyo cargo en a Conferencia de Liderato de Mullers. Josh y Amy son festechando cuan s'escayece ixo, chustament mesmo que los personaches principals d'a cinta. Tanimientres, en a serie de televisión ye Amy qui preba d'esboldregar un prochecto de lei (reforma de l'asistencia social) y Josh se niega a acceptar as demandas de tres congresistas republicanos porque creye que son equivalents a un chantache.

En The American President s'inclui a mención d'un gubernador Stackhouse, y tamién bi ha un senador por Minnesota clamau Howard Stackhouse (George Coe) en os dos episodios de The West Wing clamaus The Stackhouse Filibuster (segunda temporada) y The Red Mass (cuatrena temporada). Igualment, o president francés que ye present en a una cena d'estau en The American President parixe estar o mesmo president d'Astier a qui a sobén se fa referencia en The West Wing.

Antiparte, cuantos actors de The American President amanixen en The West Wing, incluyido-ie a Martin Sheen (lo personache d'o cual en The American President, AJ, ye acusau en una escena por Shepherd de no tener a rasmia cua s'amenista ta postular-se ta lo cargo) como lo president Josiah Bartlet, Anna Deavere Smith como l'asesora de Seguridat Nacional Dra. Nancy McNally, Joshua Malina como director de Comunicacions d'a Casa Blanca Will Bailey, Nina Siemaszko como Ellie Bartlet, Ron Canada como subsecretario d'Estau Theodore Barrow y Thom Barry como lo congresista Mark Richardson.

As caracterizacions d'o president como una persona idealista pero indecisa tamién son pareixidas. En The American President, Shepherd ha d'estar convenciu por o suyo personal ta concarar-se con o suyo oponent republicano y perseguir con decisión o control d'armas y la lechislación ambiental. En The West Wing, de vegadas se fa referencia a Bartlet como "Tío Fluffy" ("tío escatarizau") cuan refirma puntos de vista moderaus que son mas conciliadors y menos agosaraus (por eixemplo, en os episodios "Let Bartlet Be Bartlet" y "The Two Bartlets"). Tamién toz dos presidents son antigos profesors universitarios (d'Historia en a cinta, d'Economía en a serie) sin garra experiencia militar y con poca tolerancia a las conveniencias politicas.

 Atras influyencias 
A idea ta la serie de televisión Spin City ye consecuencia de que los guionistas veyesen a Michael J. Fox en The American President en interpretando a un d'os asesors politicos d'o president. Quereban que interpretase a un personache pareixiu ta la televisión. [https://web.archive.org/web/20170221131307/http://www.imdb.com/title/tt0115369/trivia Trivia de Spin City en Internet Movie Database.

En chinero de 2012, mientres que criticaba a qui alavez yera lo lider d'a oposición Tony Abbott en un discurso en o National Press Club en Canberra, Anthony Albanese (en ixe inte yera ministro d'o Gubierno d'Australia) plachió cuantas linias d'o guión de The American President. Patrick Lion: My name is Anthony Albanese and I plagiarised The American President movie script, en The Dayly Telegraph, 26 de chinero de 2012.

En abril de 2013, la columnista d'o The New York Times Maureen Dowd, fació un articlo en contrastando l'afanyo falliu d'o president Obama ta asegurar l'aprobación d'una lechislación enamplada de verificación d'antecedentes en o Senau, d'una man, y l'afanyo total de recolección de votos en The American President. Maureen Dowd: President Obama Is No Bully in the Pulpit - The New York Times, en The New York Times, 20 d'abril de 2013. O president respondió a la columna en a cena de l'Asociación de Corresponsals d'a Casa Blanca de 2013, en destacando as críticas y planteyando una serie de preguntas retoricas a Michael Douglas, qui dició que se trobaba en l'audiencia, entre ellas, "Puet estar que vusté estase un actor en una fantasía liberal d'Aaron Sorkin?". President Obama's White House Correspondents Dinner speech: full transcript, en The Washington Post, 28 d'abril de 2013.

En as eleccions presidencials de 2016, o candidato Ted Cruz parafrasió una parte de The American President cuano o candidato Donald Trump insultó a la muller de Cruz. Cruz declaró: "... y si Donald quiere peciniar en una baralla de caracters, ye millor que se quede con yo porque Heidi ye fuera d'o suyo alcanz", fendo referencia a lo discurso que pronunció lo president Shepherd sobre los ataques de Rumson a Sydney Ellen Wade. Chris Grasinger: Ted Cruz quotes "The American President" in comeback to Donald Trump, en Mashable.com, 23 de marzo de 2013.

 Premios 
The American President recibió cuantos premios y nominacions, podendo-se destacar una nominación a lo Premio Oscar (Banda Sonora Orichinal de Musical u Comedia, Marc Shaiman) y cinco nominacions a los Premios Globos d'Oro (Millor Director, Rob Reiner; Millor Guión, Aaron Sorkin; Millor Actor de Musical u Comedia, Michael Douglas; Millor Actriz de Musical u Comedia, Annette Bening; y Millor Cinta de Musical u Comedia). Antiparte, l'American Film Institute tamién colocó a The American President en a 75ena posición en a suya lista AFI 100 anyos...100 pasions.

 Premios 
 Premio  Calendata  Edición  Categoría  Premiau  Notas Premios Oscar<ref> Ganadors y nominaus d'os Premios Oscar 1996 en a pachina web de lAcademia d'as Artes y as Ciencias Cinematograficas de Hollywood.</ref>
| 1996 
| 68ena edición 
| Nominada a l'Oscar a la Millor Banda Sonora Orichinal de Musical u Comedia 
| Marc Shaiman 
| 
|- 
| rowspan=5|Premios Globo de Oro Ganadors y nominaus d'os Premios Globos d'Oro en a pachina web d'a Hollywood Foreign Press Association.
| 1996 
| 53ena edición 
| Nominau a lo Globo d'Oro a lo Millor Director
| Rob Reiner 
| 
|- 
| 1996 
| 53ena edición 
| Nominau a lo Globo d'Oro a lo Millor Guión
| Aaron Sorkin 
| 
|- 
| 1996 
| 53ena edición 
| Nominau a lo Globo d'Oro a lo Millor Actor de Musical u Comedia
| Michael Douglas 
| 
|- 
| 1996 
| 53ena edición 
| Nominada a lo Globo d'Oro a la Millor Actriz de Musical u Comedia
| Annette Bening 
| 
|- 
| 1996 
| 53ena edición 
| Nominada a lo Globo d'Oro a la Millor Cinta de Musical u Comedia
| The American President| 
|- 
| rowspan=2|Premios American Comedy 
| 1996 
| 
| Nominada a l'American Comedy a l'Actriz mas Divertida en una Cinta 
| Annette Bening 
|- 
| 1996 
| 
| Nominau a l'American Comedy a l'Actor Segundario mas Divertiu en una Cinta 
| Michael J. Fox 
|- 
| rowspan=1|Premios de l'Asociación de Criticos de Cine de Chicago 
| 1996 
| 
| Nominau a lo Premio de l'Asociación de Criticos de Cine de Chicago a lo Millor Guión 
| Aaron Sorkin 
|- 
| rowspan=1|Premios NBR 
| 1996 
| 
| NBR a las 10 Millors Cintas de l'Anyo
| The American President''|- 
| rowspan=1|Premios Producers Guild of America 
| 1996 
| 7ena edición 
| Nominada a lo PGA a la Millor Cinta 
| The American President
|- 
| rowspan=1|Premios Writers Guild of America'''  1996  48ena edición  Nominada a lo WGA a lo Millor Guión Orichinal  Aaron Sorkin

 Se veiga tamién 
 Cine en 1995.
 Cintas de 1995.

 Referencias 

 Vinclos externos 
  The American President en Internet Movie Database.
  The American President en Box Office Mojo.
  The American President en Rotten Tomatoes.
  The American President en Metacritic.
  /  The American President en FilmAffinity.
  The American President en Allociné.
  The American President en AllMovie.

Categoría:Cintas ambientadas en Washington, DC
Categoría:Cintas ambientadas en os anyos 1990
Categoría:Cintas con banda sonora orichinal de Marc Shaiman
Categoría:Cintas con dirección de fotografía de John Seale
Categoría:Cintas con guión d'Aaron Sorkin
Categoría:Cintas con montache de Robert Leighton
Categoría:Cintas d'Estaus Unius
Categoría:Cintas de cine de comedia
Categoría:Cintas de cine de drama
Categoría:Cintas de cine de romance
Categoría:Cintas dirichidas por Rob Reiner
Categoría:Cintas en anglés
Categoría:Cintas interpretadas por Anna Deavere Smith
Categoría:Cintas interpretadas por Annette Bening
Categoría:Cintas interpretadas por David Paymer
Categoría:Cintas interpretadas por John Mahoney
Categoría:Cintas interpretadas por Martin Sheen
Categoría:Cintas interpretadas por Michael Douglas
Categoría:Cintas interpretadas por Michael J. Fox
Categoría:Cintas interpretadas por Samantha Mathis
Categoría:Cintas producidas por Rob Reiner
Categoría:Cintas rodadas en California
Categoría:Cintas rodadas en Washington, DC